GĨCUNJĨ GĨA 13
Heaga Muoyo Gĩtĩo
1. Nũ watũheire muoyo?
JEHOVA “nĩwe Ngai ũrĩa wĩ muoyo.” (Jeremia 10:10) Nĩwe watũmbire na kwoguo nĩwe ũtũheete muoyo. Bibilia yugaga ũũ: “Nĩwe wombire indo ciothe, na tondũ wa wendi waku ikĩgĩa kuo na ikĩũmbwo.” (Kũguũrĩrio 4:11) Jehova eendaga tũkorũo twĩ muoyo na nĩkĩo aatũheire kĩheo kĩu.
2. Tũngĩka atĩa nĩguo ũtũũro witũ ũkorũo ũrĩ mwega?
2 Jehova nĩ atũheaga kĩrĩa tũrabatara, ta irio na maĩ, nĩguo tũthiĩ na mbere gũtũũra. (Atũmwo 17:28) No makĩria ma ũguo nĩ endaga tũkenere ũtũũro. (Atũmwo 14:15-17) Nĩguo ũtũũro witũ wagĩre, nĩ tũrabatara gwathĩkĩra maathani ma Ngai.
ŨRĨA NGAI ONAGA MUOYO
3. Jehova eekire atĩa rĩrĩa Kaini oragire Habili?
3 Bibilia ĩrutanaga atĩ muoyo witũ ithuothe nĩ wa bata mũno maitho-inĩ ma Jehova. Kwa ngerekano, rĩrĩa Kaini aarakarĩire mũrũ wa nyina Habili, Jehova aamwĩrire atĩ nĩ aabataraga kũgirĩrĩria marakara macio make. No handũ ha Kaini gũthikĩrĩria, aarakarire mũno nginya “agĩũkĩrĩra Habili mũrũ wa nyina, akĩmũũraga.” (Kĩambĩrĩria 4:
4. Watho ũmwe harĩ marĩa Ngai aaheete Aisiraeli ũtũrutaga ũndũ ũrĩkũ wĩgiĩ muoyo?
4 Mĩaka mĩingĩ thutha ũcio, Jehova nĩ onanirie ũrĩa onaga muoyo ũrĩ wa bata mũno rĩrĩa aanengerire Musa Maathani Ikũmi. Watho ũmwe uugĩte: “Ndũkanoragane.” (Gũcokerithia Maathani 5:17) Mũndũ aangĩoragire ũrĩa ũngĩ akĩendaga no kũũragwo oragagwo.
5. Ngai onaga kũruta nda atĩa?
5 Ngai onaga kũruta nda atĩa? O na muoyo wa mwana ũtarĩ mũciare no wa bata mũno maitho-inĩ ma Jehova. Thĩinĩ wa watho ũrĩa Jehova aahete Aisiraeli, oigĩte atĩ mũndũ angĩaguraririe mũtumia mũritũ na ũndũ ũcio ũtũme mwana akue, mũndũ ũcio aagĩrĩirũo kũũragwo. (Thoma Thama 21:
6, 7. Tũngĩonia Jehova atĩa atĩ nĩ tuonaga muoyo ũrĩ wa bata?
6 Tũngĩonia Jehova atĩa atĩ nĩ tuonaga muoyo witũ na wa andũ arĩa angĩ ũrĩ wa bata? Nĩ na njĩra ya kwaga gwĩka ũndũ o wothe ũngĩtũma muoyo witũ kana wa andũ arĩa angĩ ũkorũo ũrĩ ũgwati-inĩ. Kwoguo tũtingĩnyua thigara, mbakĩ, kĩraikũ, bangi, kũrĩa mĩraa, kana kũhũthĩra ndawa cia kũrebia, tondũ nĩ ithũkagia mũndũ na no itũũrage.
7 Ngai nĩ aatũheire muoyo na twagĩrĩirũo kũũhũthĩra ũrĩa endaga. Kwoguo nĩ tũrabatara kũmenyerera mĩĩrĩ itũ. Tũngĩaga gwĩka ũguo, tũngĩkorũo tũtarĩ atheru maitho-inĩ ma Ngai. (Aroma 6:19; 12:1; 2 Akorintho 7:1) Tũtingĩhota gũtungatĩra Jehova, o we mũtũhei muoyo, angĩkorũo tũtirĩonaga muoyo ũrĩ wa bata. O na gũtuĩka no ũkorũo ũrĩ ũndũ mũritũ gũtiga mĩtugo ĩmwe mĩũru, Jehova nĩ egũgũteithia angĩkorũo nĩ ũrerutanĩria kũmĩtiga nĩ ũndũ wa kuona muoyo ũrĩ wa bata.
8. Twagĩrĩirũo gwĩka atĩa nĩguo tũtikaingĩrie muoyo witũ kana wa andũ arĩa angĩ ũgwati-inĩ?
8 Nĩ tweruta atĩ muoyo nĩ kĩheo kĩa bata mũno. Jehova erĩgagĩrĩra atĩ nĩ tũrĩkaga ũrĩa wothe twahota nĩguo tũtikaingĩrie muoyo witũ kana wa arĩa angĩ ũgwati-inĩ. Tũrĩkaga ũguo na njĩra ya gũtwarithia nduthi, ngari, na indo ingĩ ta icio na njĩra njega. Nĩ tũrĩĩthemaga mĩthako ya haaro kana ĩrĩa ĩngĩtũingĩria ũgwati-inĩ. (Thaburi 11:5) Ningĩ nĩ twagĩrĩirũo gũtigĩrĩra atĩ mĩciĩ itũ kana indo iria irĩ kuo itiraingĩria mĩoyo itũ kana ya andũ arĩa angĩ ũgwati-inĩ. Jehova aathĩte Aisiraeli ũũ: “Hĩndĩ ĩrĩa ũngĩaka nyũmba njerũ, nĩũkamĩĩkĩra rũirigo mĩena-inĩ guothe igũrũ rĩayo, nĩ getha mũndũ o na ũrĩkũ angĩgũa, oimĩte kuo hihi, ndũgatũme andũ a nyũmba yaku macokererũo nĩ thakame nĩ ũndũ wa ũhoro ũcio.”
9. Twagĩrĩirũo kũrora maũndũ marĩa twĩkaga nyamũ nĩkĩ?
9 Jehova nĩ aroraga mũno maũndũ marĩa twĩkaga nyamũ. Nĩ akoragwo etĩkĩrĩtie tũrage nyamũ angĩkorũo tũrenda kũmĩrĩa kana angĩkorũo nĩ ĩraingĩria muoyo witũ ũgwati-inĩ. (Kĩambĩrĩria 3:21; 9:3; Thama 21:28) No tũtiagĩrĩirũo kũherithia nyamũ kana gũciũraga nĩguo twĩkenie.
TĨAGA MUOYO TONDŨ NĨ MŨTHERU
10. Tũmenyaga atĩa atĩ thakame ĩrũgamĩrĩire muoyo?
10 Thakame ĩkoragwo ĩrĩ theru maitho-inĩ ma Jehova tondũ ĩrũgamĩrĩire muoyo. Thutha wa Kaini kũũraga Habili, Jehova aamwĩrire ũũ: “Mũgambo wa thakame ya mũrũ wa nyũkwa nĩũrangaĩra uumĩte thĩ.” (Kĩambĩrĩria 4:10) Thakame ya Habili yarũgamĩrĩire muoyo wake, na nĩkĩo Jehova aaherithirie Kaini nĩ ũndũ wa kũũraga Habili. Thutha wa Mũiyũro wa hĩndĩ ya Nuhu, Jehova nĩ onanirie o rĩngĩ atĩ thakame ĩrũgamĩrĩire muoyo. Jehova nĩ aaheire Nuhu na famĩlĩ yake rũtha rwa kũrĩaga nyama. Aamerire ũũ: “Kĩrĩa gĩothe kĩĩ na muoyo kĩrĩa gĩthiangaga-rĩ, gĩgũtuĩka irio cianyu; o ta ũrĩa ndamũheire tũhuti tũrĩa tũruraga-rĩ, noguo ndamũhe icio ciothe.” O na kũrĩ ũguo, nĩ harĩ kĩndũ kĩmwe Jehova aamakanĩtie matikanarĩe: “Mũtikanarĩanĩrie nyama hamwe na muoyo wacio, naguo ũguo nĩ ta kuuga thakame yacio.”
11. Ngai aaheire rũrĩrĩ rwa Isiraeli watho ũrĩkũ ũkoniĩ thakame?
11 Mĩaka ta 800 thutha wa Jehova kwĩra Nuhu ndakarĩe thakame, aathire Aisiraeli ũũ: “Na rĩrĩ, mũndũ o na ũrĩkũ wa ciana cia Isiraeli, kana wa ageni arĩa matũũranĩtie nacio, ũkanyita nyamũ ya magũrũ mana, kana ĩrĩa yũmbũkaga ya mũthemba ũrĩa ũngĩrĩo akĩguĩma-rĩ, nĩ gũita agaita thakame yayo thĩ, acoke amĩthike na tĩri.” Agĩcoka akĩmera ũũ: “Mũtikanarĩe thakame.” (Maũndũ ma Alawii 17:
12. Akristiano monaga thakame atĩa?
12 Mĩaka ĩigana ũna thutha wa Jesu gũkua, atũmwo na athuri thĩinĩ wa kĩũngano gĩa Gĩkristiano kĩa Jerusalemu nĩ maacemanirie nĩguo matue nĩ icunjĩ irĩkũ cia Watho ũrĩa waheetwo Aisiraeli ciagĩrĩirũo kũrũmĩrĩrũo nĩ Akristiano. (Thoma Atũmwo 15:
13. Akristiano maregaga gwĩkĩrũo thakame nĩkĩ?
13 Hihi ũguo nĩ kuuga atĩ Akristiano matiagĩrĩirũo gwĩkĩrũo thakame? Ĩĩ matiagĩrĩirũo. Jehova nĩ atũgirĩtie kũrĩa thakame kana kũmĩnyua. Hihi ndagĩtarĩ angĩkwĩra ndũkanyue njohi no uuge wĩkĩrũo kũgerera mĩkiha? Aca. Na njĩra o ta ĩyo, watho ũrĩa ũtũgirĩtie kũrĩa thakame kana kũmĩnyua wonanĩtie atĩ tũtiagĩrĩirũo gwĩtĩkĩra gwĩkĩrũo thakame.
14, 15. O na gũtuĩka Akristiano nĩ matĩĩte muoyo-rĩ, no maremere watho wa Jehova makĩgeria kũhonokia muoyo wao? Taarĩria.
14 Ĩ ndagĩtarĩ angĩtwĩra atĩ twarega gwĩkĩrũo thakame nĩ tũgũkua? O mũndũ nĩwe wagĩrĩirũo gwĩthurĩra kana nĩ egwathĩkĩra watho wa Ngai wĩgiĩ thakame. Akristiano matiĩtĩkagĩra gwĩkĩrũo thakame tondũ nĩ matĩĩte muoyo mũno, no nĩ macaragia njĩra ingĩ cia ũrigitani nĩguo mathiĩ na mbere gũtũũra.
15 Nĩ twĩrutanagĩria o ũrĩa wothe tũngĩhota nĩguo tũkorũo na ũgima mwega wa mwĩrĩ, no tũtingĩtĩkĩra gwĩkĩrũo thakame tondũ ĩrũgamĩrĩire muoyo na nĩ theru maitho-inĩ ma Ngai. Harĩ bata twathĩkĩre Jehova handũ ha kũmũremera tũkĩgeria kũhonokia muoyo witũ. Jesu oigire ũũ: “Mũndũ o wothe wendaga kũhonokia muoyo wake nĩ akoorũo nĩguo, no mũndũ o wothe ũkũrũo nĩ muoyo wake nĩ ũndũ wakwa nĩ akaũhonokia.” (Mathayo 16:25) Twathĩkagĩra Jehova tondũ nĩ tũmwendete. Nĩ oĩ nĩ ũndũ ũrĩkũ mwega harĩ ithuĩ, na nĩkĩo tuonaga muoyo ũrĩ wa bata na ũrĩ mũtheru, ta ũrĩa awonaga.
16. Andũ arĩa matungatagĩra Ngai mamwathĩkagĩra nĩkĩ?
16 Andũ arĩa matungatagĩra Ngai marĩ ehokeku nĩ makoragwo matuĩte itua rĩa gwathĩkĩra watho wake wĩgiĩ thakame. Matingĩnyua thakame kana mamĩrĩe, na matingĩtĩkĩra gwĩkĩrũo thakame makĩrigitwo. * O na kũrĩ ũguo, nĩ metĩkagĩra kũrigitwo na njĩra ingĩ nĩguo mahonokie muoyo wao. Makoragwo na ma biũ atĩ Ngai nĩ oĩ kĩrĩa kĩmagĩrĩire tondũ nĩwe mwene muoyo na thakame. Hihi nĩ wĩtĩkĩtie atĩ Ngai nĩoĩ kĩrĩa gĩkwagĩrĩire?
JEHOVA ETĨKĨRĨTIE THAKAME ĨHŨTHĨRŨO NA NJĨRA ĨRĨKŨ?
17. Jehova eetĩkĩrĩtie thakame ĩhũthĩrũo atĩa thĩinĩ wa Isiraeli?
17 Jehova eerĩte Aisiraeli ũũ thĩinĩ wa Watho ũrĩa aahete Musa: “Nĩ gũkorũo muoyo wa mwĩrĩ wĩ thĩinĩ wa thakame; na nĩyo ndĩmũheete ĩigagwo kĩgongona-inĩ ya kũhorohagĩria mĩoyo yanyu [kana, gũtũma mũrekerũo mehia]; nĩ gũkorũo thakame nĩyo ĩhorohanagĩria nĩ ũndũ wa muoyo ũrĩa wĩ thĩinĩ wayo.” (Maũndũ ma Alawii 17:11) Aisiraeli mangĩehirie nĩ mooragia Jehova amohere na njĩra ya gũtwarĩra mũthĩnjĩri-Ngai nyamũ amĩrute igongona acoke aite thakame yayo kĩgongona-inĩ kĩrĩa kĩarĩ hekarũ-inĩ.
18. Muoyo wa Jesu watũmire tũgĩe na mweke ũrĩkũ?
18 Jesu nĩ eeheririe watho wa kũruta nyamũ magongona rĩrĩa okire gũkũ thĩ na akĩruta muoyo wake nĩguo tuoherũo mehia. (Mathayo 20:28; Ahibirania 10:1) Muoyo wa Jesu warĩ wa goro mũno ũũ atĩ rĩrĩa aariũkire na agĩcoka igũrũ, Jehova nĩ aahotire kũhe andũ mweke wa gũtũũra tene na tene.
19. Twagĩrĩirũo gwĩka atĩa nĩguo tũtikaanorio “thakame ya mũndũ o na ũmwe”?
19 Nĩ tũcokagĩria Jehova ngatho nĩ ũndũ wa gũtũhe muoyo. Ningĩ nĩ twendaga kwĩra andũ atĩ mangĩtĩkia Jesu no matũũre tene na tene. Nĩ twendete andũ, na nĩ tũrĩkaga ũrĩa wothe twahota nĩguo tũmarute ũrĩa mangĩona muoyo wa tene na tene. (Ezekieli 3:
^ kĩb. 16 Nĩguo wone ũhoro makĩria wĩgiĩ gwĩkĩrũo thakame, rora ibuku rĩa “Mwĩigei Wendo-inĩ wa Ngai,” karatathi ka 77-
kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn